open-index/open-wikipedia-markdown huggingface dataset:
Այնո Ակտե

**Այնո Ակտե** (, ), ֆինն երգչուհի (սոպրանո)։

Դարձել է համաշխարհային ճանաչման արժանացած ֆինն առաջին օպերային երգչուհին Ալմա Ֆոստրյոմից հետո և ոլորտի պիոներն իր հայրենիքում։

## Կենսագրություն
Այնո Ակտեն ծնվել է 1876 թվականի ապրիլի 24-ին Հելսինկիում՝ դիրիժոր և կոմպոզիտոր Լրենց Ակտեի և երգչուհի (մեցցո-սոպրանո) Էմմի Ակտեի (օրիորդական ազգանունը՝ Շտրեմեր) ընտանիքում։ Սկզբնապես նա երգեցողություն սովորել է մոր հետ, 1894 թվականից՝ Փարիզի կոնսերվատորիայում։

Նորամուտը նշել է 1897 թվականին Փարիզի Գրանդ օպերայում։ «Ֆաուստում» նրա ելույթը հաջող է եղել, և նա վեցամյա պայմանագիր է կնքել Փարիզում։

Ավելի ուշ ելույթ է ունեցել Նյու Յորքի Մետրոպոլիտեն օպերայում և Լոնդոնի Քովենթ գարդեն թատրոնում։ Երգչի միջազգային կարիերան տևել է մինչև 1913 թվականը, իսկ 1920 թվականին Ֆինլանդիայում կայացել է հրաժեշտի ելույթը։

1911 թվականին Այնո Ակտեն դարձել է Հելսինկիի օպերայի թատրոնի հիմնադիրներից մեկը (1956 թվականից՝ Ֆինլանդիայի ազգային օպերա), իսկ 1938-1939 թվականներին եղել է նրա տնօրենը։ 1912 թվականին նա կազմակերպել է միջազգային օպերային փառատոն Սավոնլինայում։

## Ընտանիք
* Առաջին ամուսինը (1901-1917 թվականներ)՝ փաստաբան Հեյկի Ռենվալ, 1901 ծնվել է նրանց դուստրը՝ Գլորին, որը պաշտոնապես ստացել էԱկտե-Ռենվալ ազգանունը, իսկ 1908 թվականին՝ նրանց որդին (հետագայում՝ բժիշկ)։ Ամուսնությունը լուծարվել է։
* Երկրորդ ամուսնություն (1919 թվականից) – Բրունո Յալանդեր, Ֆինլանդիայի պաշտպանության նախարար։

## Հետաքրքիր փաստեր
* Այնո Ակտեի անունն է կրում Ֆինլանդիայի մայրաքաղաքի փողոցներից մեկը։
* Ներկայումս նրա վիլլայում անցկացվում են մշակութային միջոցառումներ և հանդիպումներ։

## Ծանոթագրություններ

## Գրականություն
* Glory Leppänen: Arkkipiispan perhe ja Aino Ackté, 1966.
* Outi Pakkanen: Aino Ackté. Pariisin primadonna, 1988 ISBN 951-0-14891-1.
* Pekka Suhonen: Rooli ja kohtalo, 1996 ISBN 951-1-14431-6.
* Pentti Savolainen ja Matti Vainio (toimittaneet): Aino Ackté. Elämänkaari kirjeiden valossa, 2002 ISBN 951-0-26381-8.

## Արտաքին հղումներ
* Villa Aino Ackté

Կատեգորիա:Բնօրինակում անաղբյուր հոդվածներ
Կատեգորիա:Երաժիշտներ այբբենական կարգով
Կատեգորիա:Ֆինն օպերային երգիչներ
Ալֆրեդո Ռամոս դոս Սանտոս

**Ալֆրեդո Ռամոս դոս Սանտոս** (; ), բրազիլացի ֆուտբոլիստ, կիսապաշտպան։

## Կարիերա
Ալֆրեդոն իր գրեթե ողջ կարիերան անցկացրել է «Վասկո դա Գամա» ակումբում, որտեղ խաղացել է 1937-1956 թվականներին, մի քանի ամիս ընդմիջումով, երբ նա 1949 թվականին հանդես է եկել «Ֆլամենգո» թիմում։ «Վասկո դա Գամա» ակումբի հետ Ալֆրեդոն նվաճել է Ռիո դե Ժանեյրոյի նահանգի 5 առաջնություններ, իսկ 1948 թվականին հաղթել է Հարավային Ամերիկայի ակումբային առաջնության առաջին և միակ խաղարկությունում։

Բրազիլիայի հավաքականում Ալֆրեդոն հանդես է եկել 1945-1953 թվականներին՝ անցկացնելով 6 հանդիպում և խփելով 1 գոլ։ Նա Հարավային Ամերիկայի երկու առաջնությունների մասնակից էր, որտեղ բրազիլացիները զբաղեցնում էին երկրորդ տեղը, և աշխարհի մեկ առաջնությունում, որտեղ Ալֆրեդոն խմբային փուլում միայն մեկ խաղ անցկացրեց Շվեյցարիայի թիմի հետ, Այնտեղ Ալֆրեդոն խփեց իր միակ գոլը հավաքականի կազմում՝ գրավելով մրցակցի դարպասը Հանդիպման արդեն 3-րդ րոպեին։

## Ձեռքբերումներ
* Ռիո դե Ժանեյրո նահանգի չեմպիոն․ 1945, 1947, 1949, 1950, 1952
* Հարավային Ամերիկայի ակումբների չեմպիոն․ 1948

## Ծանոթագրություններ

## Արտաքին հղումներ

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆլամենգոյի ֆուտբոլիստներ
Ամվրոսի Բուչմա

**Ամվրոսի Մաքսիմիլյանովիչ Բուչմա** (; ), ուկրաինացի խորհրդային դերասան։ ԽՍՀՄ ժող․ արտիստ (1944)։

## Կենսագրություն
Ծնվել է Լվովում երկաթուղային աշխատողի ընտանիքում, եղել է 9 երեխաներից ամենակրտսերը։

Սովորել է գիմնազիայում, որտեղից նրան հեռացրել են ուսուցիչներին ծաղրանմանակելու համար։ Չորսամյա ուսումնարանի ավարտից հետո աշխատել է տարբեր մասնագիտություններով՝ սևագործ բանվոր, գաջեգործ, պատշար, փայտահատ, մատուցող, երաժիշտ։

1905 թվականին 14 տարեկան հասակում ընդունվել է ուկրաինական դրամատիկական թատրոնի «Русская беседа» խմբակ, որը ղեկավարում էր Իոսիֆ Ստադնիկը։ Նորամուտը թատրոնում կայացել է նույն 1905 թվականին «Հոր երջանկությունը» ներկայացման մեջ, այդ թատրոնում աշխատել է 1905-1912 թվականներին։

1922-1926 թվականներին և 1930-1936 թվականներին եղել է «Березиль» թատրոնի առաջավոր դերասաններից (սկզբում Կիևում, 1926 թվականից Խարկովում, իսկ 1935 թվականին արդեն վերանվանված Խարկովի Շեվչենկոյի անվան ուկրաիանական դրամատիկակական թատրոն)։

1924 թվականին կայացել է նորամուտը կինոյում։ 1926-1930 թվականներին աշխատել է Օդեսսայի կինոֆաբրիկայում որպես դերասան և ռեժիսոր։

1936 թվականից մինչև կյանքի վերջին տարիները եղել է Կիևի Ի. Ֆրանկոյի անվան դրամատիկական թատրոնի գլխավոր ռեժիսորը, ինչպես նաև հանդես է եկել որպես դերասան։

Ամվրոսի Բուչման մահացել է 1957 թվականին Կիևում երկարատև և ծանր պարկինսոնիզմ հիվանդությունից։

Երկու անգամ ամուսնացած է եղել, առաջին կինը՝ Պոլինա Նիկիտիչնա Սամիյլենկո (1889-1984), թատրոնի դերասանուհի, Ուկրաինական ԽՍՀ-ի վաստակավոր դերասանուհի, երկրորդ կինը՝ Վալենտինա Եֆիմովնա Բժեսկայա (1896-1977), դերասանուհի, Ուզբեկական ԽՍՀ-ի վարստակավոր դերասանուհի։

Աշխատել է Վիննիցաայի, Խարկովի և Կիևի թատրոններում։ Լավագույն դերերից են՝ Հիգինս («Ջիմմի Հիգինս», ըստ Սինկլերի), Դայդայ, Պլատոն Կրեչետ, Մակար Դուբրավա (Կոռնեյչուկի «Էսկադրայի խորտակումը», «Պլատոն Կրեչետ», «Մակար Դուբրավա»), Միկոլա Զադորոժնի (Ֆրանկոյի «Գողացված երջանկություն»)։

## Արտաքին հղումներ
* Амвросий Бучма на Мистецькій сторінці  
* Амвросий Бучма. Судьба «умного Арлекина» 

## Ստեղծագործություններ
* Из глубины души. — М., 1959

## Ծանոթագրություններ

 

Կատեգորիա:Ուկրաինացի դերասաններ
Կատեգորիա:Ստալինգրադի ճակատամարտի մասնակիցներ
Կատեգորիա:Ուկրաինացի կինոռեժիսորներ
Կատեգորիա:Ուկրաինայի ժողովրդական արտիստներ
Կատեգորիա:Խորհրդային թատերական մանկավարժներ
Կատեգորիա:Խորհրդային կինոռեժիսորներ
Կատեգորիա:Խորհրդային թատերական ռեժիսորներ
Գայանե Եգանյան

**Գայանե Եգանյան**, մանկավարժական գիտությունների թեկնածու, դոցենտ։

## Կարդացվող դասընթացներ
Մանկավարժական դիագնոստիկա, Մանկավարժական արժեբանություն, Մանկավարժական կոնֆլիկտաբանություն,    Սոցիալական մանկավարժություն, Սոցիալ-մանկավարժական դիագնոստիկա, Կիրառական մանկավարժություն, Մանկավարժական հետազոտությունների մեթոդաբանություն:

## Կրթություն
2003-2008 թթ. - Խ.Աբովյանի անվան ՀՊՄՀ-ի Ն/դ, սկզբնական և հատուկ կրթության ֆակուլտետ

2009-2014 թթ. Խ.Աբովյանի անվան ՀՊՄՀ-ի  Մասնագիտական կրթության և կիրառական մանկավարժության (նախկինում՝ միջֆակուլտետային) ամբիոնի հայցորդ

## Գիտական աստիճան
Մանկավարժական գիտությունների թեկնածու (2015 թ. հունիսի 18), մասնագիտությունը՝ ԺԳ.00.01-Մանկավարժության տեսություն և պատմություն (թեման՝ «Դիագնոստիկայի տեսական և մեթոդաբանական վերլուծությունը մանկավարժության մեջ»։

## Անդամակցություն
* 2012-2019 թթ.-ից Խ. Աբովյանի անվան ՀՊՄՀ-ի արհեստակցական կազմակերպության՝ արհկոմիտեի անդամ և Մասնագիտական կրթության և կիրառական մանկավարժության ամբիոնի արհմբյուրոյի նախագահ,
* 2019 թ.-ից մինչ օրս՝ Խ.Աբովյանի անվան ՀՊՄՀ-ի արհեստակցական կազմակերպության` արհկոմիտեի անդամ և Մանկավարժության ամբիոնի արհմբյուրոյի նախագահ,
* 2014-2019 թթ. ՀՀ նախագահին կից հանրային խորհրդի տարածքային կառավարման և տեղական ինքնակառավարման հարցերի ենթահանձնաժողովի անդամ:

## Աշխատանքային փորձ
* 2019 թ.–ից մինչ օրս՝ Խ. Աբովյանի անվան ՀՊՄՀ Մանկավարժության ամբիոնի դասախոս
* 2021– 2023 թթ. ՀՀ ԳԱԱ գիտակրթական միջազգային կենտրոնի Մանկավարժության ամբիոնի դասախոս
* 2017-2021թթ. ՀՀ ԳԱԱ գիտակրթական միջազգային կենտրոնի Սոցիալական մանկավարժության ամբիոնի դասախոս
* 2012-2019 թթ. Խ. Աբովյանի անվան ՀՊՄՀ Մասնագիտական կրթության և կիրառական մանկավարժության ամբիոնի դասախոս
* 2009-2012 թթ. Խ. Աբովյանի անվան ՀՊՄՀ Մանկավարժության միջֆակուլտետային ամբիոնի դասախոս

## Գիտական հետաքրքրությունների շրջանակ
Մանկավարժական դիագնոստիկա, Արժեբանության ժամանակակից հիմնախնդիրներ, Մանկավարժական հաղորդակցում և կոնֆլիկտաբանություն, Կիրառական մանկավարժություն, Սոցիալական մանկավարժություն, Կրթության համակարգի կառավարում, Մանկավարժական ժամանակակից տեխնոլոգիաներ, Մանկավարժահոգեբանական հետազոտությունների մեթոդաբանություն:

## Վերապատրաստում
2023թ. - առ այսօր ՀՊՄՀ-ում «Մանկավարժահոգեբանական ու ուսումնամեթոդական հմտություններ ապահովող մոդուլներով իրականացվող 30 կրեդիտի միջոցով մանկավարժի հավաստագրման» վերապատրաստող /Կիրառական մանկավարժություն դասընթաց/:

2022թ.՝ DVV INTERNATIONAL հայաստանյան գրասենյակի և ՀՊՄՀ-ի հետ համատեղ կազմակերպած «Մեդիագրագիտություն» վերապատրաստման դասընթացի մասնակցություն:

2012թ.-ին Խ.Աբովյանի անվան ՀՊՄՀ-ի կողմից կազմակերպված «Ներառական կրթության տեսություն, պրակտիկա և կառավարում» առարկայի գծով մասնագիտական որակավորման բարձրացման դասընթացի մասնակցություն:

## Հրապարակումներ
Հեղինակ է չորս տասնյակ գիտամանկավարժական հոդվածի, ինչպես նաև մեկ ուսումնամեթոդական ձեռնարկի.

* Մանկավարժական դիագնոստիկա։ Ուսումնամեթոդական ձեռնարկ /Գ. Գ. Եգանյան.- Եր։ ՎՄՎ-Պրինտ, 2020.- 224 էջ։

## Ծանոթագրություններ

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հայ մանկավարժներ
Կատեգորիա:Մանկավարժական գիտությունների թեկնածուներ
Ջոն Մակլին

**Ջոն Մակլին** (; ), շոտլանդացի ուսուցիչ և հեղափոխական (մարքսիստ, սինդիկալիստ և Շոտլանդիայի անկախության կողմնակից), այսպես կոչված «Կարմիր Քլայսայդի» ժամանակաշրջանի առանցքային դեմքերից մեկը, Շոտլանդիայում Խորհրդային Ռուսաստանի ներկայացուցիչը։

## Կենսագրություն
Առաջին համաշխարհային պատերազմի ժամանակ Մակլինը զբաղեցրել է ինտերնացիոնալիստական դիրք, կազմակերպել մի շարք խոշոր հակապատերազմական գործադուլներ և ցույցեր, ինչի համար բազմիցս ձերբակալվել և հեռացվել է այն դպրոցից, որտեղ աշխատել է։

1916 թվականին երեք տարով ձերբակարվել է, որտեղից նրան ազատ են արձակել միայն 1917 թվականի զանգվածային ցույցերից հետո։ 1918 թվականի ապրիլի 15–ին կրկին ձերբակալվել է՝ այս անգամ «բոլշևիկյան ապստամբության» համար։ Նրան դատապարտել են 5 տարվա ազատազրկման, սակայն 1918 թվականի վերջին, նրա ազատ արձակման համար հզոր արշավի ճնշման տակ, կրկին ազատ են արձակել։

Մինչև իր մահը՝ 1923 թվականի նոյեմբերի 30-ը, Ջոն Մաքլինը պայքարել էր Կարմիր Շոտլանդիայի համար՝ երկրում անկախ սոցիալիստական հանրապետություն ստեղծելու համար։ Գլազգոյում նրա հուղարկավորությանը մասնակցել է մի քանի հազար մարդ։

## Հիշատակ

* Լենինգրադում եղել է Մակլինի պողոտա (ներկայիս անվանումը – Անգլյական պողոտա ).
* Կիրովում կա Մակլինի փողոց
* Մալոյարոսլավցում (Կալուգայի շրջան) կա Մակլինո միկրոշրջան և համանուն անունով գյուղ։

## Տես նաև

* Ջեյմս Քոննոլի

## Ծանոթագրություններ

## Արտաքին հղումներ

Կատեգորիա:Շոտլանդիայի քաղաքական գործիչներ
Կատեգորիա:Շոտլանդացի ուսուցիչներ
Կատեգորիա:Շոտլանդացի սոցիալիստներ
Կատեգորիա:Շոտլանդացի կոմունիստներ
Կատեգորիա:Թոքաբորբից մահացածներ
Յասեկ-Պտասեկ

**Յասեկ-Պտասեկ** (), ուրվական կամ ոգի լեհական դիցաբանությունում, բնակվել է Թռչունների լեռան տակ (, Սմոլնոյ լեռ ()) Սուդետներում՝ Պոլյանիցա-Զդրույ քաղաքի մոտակայքում գտնվող Պոկշիվնո () գյուղի անտառում։

## Պատմություն
Լեգենդ Յասեկ-Պտասեկի մասին՝ հետաքրքիր թեմա լեհական ժողովրդական մշակույթում։ 17-րդ դարի երկրորդ կեսին եղել է մի մարդ, որի անունն Յոհան Շմիդտ էր։ Նա Կլոձկոյում պանդոկի գարեջրագործ և սեփականատեր էր, որը 1418 թվականից սկսած պահպանում էր գինու ավանդույթները։ Այսօր այդ պանդոկի տեղում բանկ է։ Անհայտ ու չապացուցված պատճառներով Յոհանն անիծվել է ու խաբվել, կաթված է ստացել և մահացել։ Հուղարկավորության ժամանակ դագաղում դիակ չի եղել։ Ինչպես պարզվել է ավելի ուշ, հարյուր գուլդենի համար Կլոձկոյից մի դահիճ Յոհանին դրել է կաշվե պարկի մեջ և նրան քարշ տվել Պոկշիվնոյի մոտակա անտառը։ Այդ ժամանակվանից այդ անտառում հայտնվել է այսպես կոչված Յասեկ-Պտասեկը, հատկապես նկատել են Թռչունների և Լոմնիցկա Ռուվնյա () լեռների տարածքում։ Նա վախեցնում է կողքով անցնող մարդկանց, վիրավորում է նրանց և կռիվ գցում։ Կլադսկե կոմսության ժամանակաշրջանից ի վեր մարդկանց շրջանում շատ պատմություններ են եղել Յասեկ-Պտասեկի հետ հանդիպումների մասին։

## Հետաքրքիր փաստեր
* Լեհաստանում արտադրվում է «Յասեկ-Պտասեկ» անունով գարեջուր.

## Աղբյուրներ
* Предполагаемое изображение
* Легенды о Ясеке-Птасеке 

## Ծանոթագրություններ

## Գրականություն
* *Henryk Grzybowski: Jasiek-Ptasiek. W: Janusz Laska, Mieczysław Kowalcze: Popularna Encyklopedia Ziemi Kłodzkiej. T. 1 (A-J). Kłodzko-Nowa Ruda: Kłodzkie Towarzystwo Oświatowe, 2009*, с. 284.
* *Josef Straube, "O Jaśku-Ptaśku"; Franz Albert "Jak powstała legenda o Jaśku-Ptaśku" W: Polanica Zdrój wczoraj i dziś, tom I*, с. 348-362, *red. Henryk Grzybowski, Georg Wenzel; Nowa Ruda-Polanica Zdrój 2006.*

Կատեգորիա:Անեծքներ
Islands in the Stream

**«Islands in the Stream»** , երգ, որը ձայնագրվել է ամերիկացի քանթրի երաժիշտներ Քենի Ռոջերսի և Դոլլի Փարթոնի կողմից։ Այն թողարկվել է 1983 թվականի հուլիսին՝ որպես Ռոջերսի «Eyes That See in the Dark» տասնհինգերորդ ստուդիական ալբոմի առաջին սինգլ, որի թողարկումը տեղի է ունեցել 1983 թվականի օգոստոսին։ Երգի հեղինակը Bee Gees (Barry, Robin & Maurice Gibb) խմբի Գիբբ եղբայրներն են, պրոդյուսերը՝ Gibb-Galuten-Richardson-ը։ Երգը վերնագիրը վերցվել է Էռնեստ Հեմինգուեյի «Կղզիները օվկիանոսում» վեպից, որը գրվել է 1950-1951 թվականներին և հետմահու հրապարակվել 1970 թվականին։ Օրիգինալ երգը գրել են սոուլ-երգիչ Մարվին Գեյի համար R&B ոճով, սակայն ավելի ուշ այն պատրաստել են Քենի Ռոջերսի ալբոմի համար։ Սա Դոլիի երկրորդ երգն էր, որն առաջին հորիզոնականն է զբաղեցրել ամերիկյան Billboard Hot 100 հիթ-շքերթում։

## Կոմերցիոն հաջողություն
ԱՄՆ-ում «Islands in the Stream» երգը գլխավորել է Billboard ամսագրի Hot Country Singles քանթրի-չարթը։ 1983 թվականին այն հասել է ամերիկյան հիմնական Billboard Hot 100 սինգլային հիթ-շքերթի առաջին հորիզոնականին։ Երգը դարձել է Hot 100-ի երկրորդ չարթոպերը և՛ Ռոջերսի (նրա առաջին «Lady» հիթից հետո, 1980), և Փարթոնի համար (նրա «9 to 5» հիթից հետո, 1980)։ Եղել է առաջինը նաև *Adult Contemporary* հիթ-շքերթում։ Սինգլը պլատինե հավաստագիր է ստացել Recording Industry Association of America-ից՝ ԱՄՆ-ում ավելի քան երկու միլիոն ֆիզիկական պատճենի տպաքանակով։ 2005 թվականին երգը գրավել է առաջին տեղը *CMT* հեռուստաալիքի հարցման արդյունքում՝ որպես բոլոր ժամանակների լավագույն քանթրի դուետ. Փարթոնն ու Ռոջերսը կրկին միավորվել են այդ առիթով և կատարել երգը *CMT* հատուկ թողարկման ժամանակ։ Մինչև 2019 թվականի հունվարը երգը լրացուցիչ 834,000 թվային ներբեռնումներ է ունեցել ԱՄՆ-ում։

Ավստրալիայում երգը մեկ շաբաթ հիթ-շքերթի առաջին հորիզոնականն է գրավել 1983 թվականի դեկտեմբերին և դարձել է այդ երկրում 1984 թվականի հիմնական բեսթսելերներից մեկը։ Մեծ Բրիտանիայում երգը հասել է 7-րդ հորիզոնականին 1983 թվականին։ 2014 թվականի հուլիսին այնտեղ վաճառվել է ևս 245,577 թվային օրինակ։ 2017 թվականին երգը հավաքել է 287,200 ներբեռնումներ և 4,83 մլն սթրիմինգ Մեծ Բրիտանիայում։

Մեծ Բրիտանիայում 2009 թվականին երգը հայտնվել է բրիտանական պաշտոնական հիթ-շքերթի առաջին հորիզոնականում՝ «Comic Relief» կազմակերպության Gavin & Stacey հեռուստասերիալի համար Թոմ Ջոնսի և Ռոբին Գիբբայի մասնակցությամբ ձայնագրվածհումորային քավեր տարբերակի տեսքով։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* 

Կատեգորիա:UK Singles Chart գլխավորած սինգլներ
Bomb Bomb

**Bomb Bomb**, հարավկորեական խառը խումբ KARD-ի սինգլը։ Այն թողարկվել է 2019 թվականի մարտի 27-ին DSP Media լեյբլով և տարածվել է Kakao M-ի կողմից` որպես թվային սինգլ։ Նույն օրն էլ թողարկվել է երգի տեսահոլովակը։

## Ստեղծագործություն
Երգը գրվել է BM խմբի անդամի և *24* պրոդյուսերի կողմից։

## Նախադրյալներ և ռելիզ
Տեսանյութը երեք օրվա ընթացքում հասել է 600 000 հազար դիտման, իսկ YouTube-ում խմբի ալիքը հասել է 1,8 միլիոն բաժանորդի։ Մարտի 21-ին թողարկվել են առանձին հայեցակարգային լուսանկարներ։
"Bomb Bomb"-ը թողարկվել է որպես թվային սինգլ 2019 թվականի մարտի 27-ին` տարբեր երաժշտական պորտալների միջոցով, ներառյալ MelOn-ը և iTunes-ը։

## Չարթեր

## Ծանոթագրություններ

Կատեգորիա:2019 սինգլներ
Կատեգորիա:Երգեր այբբենական կարգով
Դասն

**Դասն** (նաև՝ **Բեդ-Դասան**, **Դասան**, **Դասընտրե**), գավառ (երկրամաս) Մեծ Հայքում, Նոր Շիրականի բդեշխության Մարաց աշխարհում։ Կենտրոնը եղել է Ամադիա քաղաքը։

## Պատմություն
Դասնը հիշատակվում է ասուրա-բաբելական արձանագրություններում՝ Դաս ձևով, իբրև լեռների անուն։ Այն տարածվում էր Մեծ Զաբ գետի աջ կողմում։ 4-րդ դարում, Մահկերտ և Նիհորական գավառների հետ միասին կազմում էր Նոր Շիրական բդեշխությունը։

## Տես նաև
* Նոր Շիրական
* Մեծ Հայքի վարչական բաժանում
* Մեծ Հայքի գավառների ցանկ

## Ծանոթագրություններ

Կատեգորիա:Նոր Շիրական
Ժան Բատիստ Բուսենգո

**Ժան Բատիստ Բուսենգո** (; ), ֆրանսիացի քիմիկոս, Փարիզի ԳԱ անդամ (1839)։

Ծնվել է անապահով ընտանիքում, հայրը պաշտոնաթող սպա էր, զբաղվում էր ծխախոտի առևտրով, ընտանիքը չէր կարող հոգալ նրա ուսման ծախսերը և Բուսենգոն զբաղվում է ինքնակրթությամբ, երբեմն այցելելով հանրային դասախոսությունների։

Ավարտել է Սենտ–Էտյենի Բարձրագույն լեռնային դպրոցը։ Եղել է սկզբում Լիոնի, ապա՝ Վերսալի ագրոքիմիայի ինստիտուտի պրոֆեսոր։ Հետազոտել է բույսերի արմատային սնուցման, պարարտանյութերի, բնության մեջ նյութերի շրջանառության, ազոտային փոխանակության, հողում ազոտի շարժընթացի հարցեր։ Մասնավորապես հաստատել է, որ բույսերը (բացի ընդավորներից) ազոտ կլանում են հողից։ Բուսենգոն բույսերի ֆիզիոլոգիայի և ագրոնոմիայի բնագավառում վեգետացիոն մեթոդի հիմնադիրն է։

Բուսենգոյի աշխատանքները ագրոքիմիայի բնագավառում առիթ հանդիսացան այդ երիտասարդ գիտության զարգացման համար, այդ պատճառով նա համարվում է ագոքիմիայի հիմնադիրներից մեկը, նա նաև համարվում է գիտական բուսաբուծության հիմնադիրը։

Բուսենգոյի աշխատանքները ազդեցություն են թողել նաև հողագիտության վրա։

## Երկեր
* Избранные произведения по физиологии растений и агрохимии, 2 изд․, М․, 1957․
* Essai de statique chimique des êtres organisés, tt. 1-2, 1843-44 (в рус. пер. — Избранные произведения по физиологии растений и агрохимии, 2 изд., М., 1957)
* Traite d'économie rurale, 1844
* Agronomie, chimie agricole, et physiologie (5 tomes, 1860—1874; 2ème réd., 1884)
* Viajes científicos a los Andes ecuatoriales: ó Coleccion de memorias sobre física, química é historia natural de la Nueva Granada, Ecuador y Venezuela, 1849.
* Études sur la transformation du fer en acier par la cémentation, 1875.

## Գրականություն
* Тимирязев К․ А․, Жан-Батист Буссенго, Избр․ соч․, т․ 2, М․, 1957

## Ծանոթագրություններ

Կատեգորիա:Ֆրանսիացի քիմիկոսներ
Կատեգորիա:Ֆրանսիացի երկրաբաններ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի ռազմական գործիչներ
Կատեգորիա:Փարիզի ԳԱ անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Պատվո լեգեոնի շքանշանի սպաներ
Կատեգորիա:Ֆրանսիացի գիտնականներ
Մաշալլահ Աբդուլաև

**Մաշալլահ Բաբաքիշի օկլի Աբդուլաև** (, ), Ադրբեջանի Հանրապետության ազգային հերոս։

## Կենսագրություն
Մաշալլահ Աբդուլաևը ծնվել է 1950 թվականի մայիսի 27-ին Գորանբոյի շրջանի Կապանակչի գյուղում։ Մինչ ութերորդ դասարան նա սովորել է Գորանբոյի թիվ 1 միջնակարգ դպրոցում։ Նա ծառայել է բանակում 1969-1971 թվականներին։ Որոշ ժամանակ նա աշխատել է «Ազնեֆտ» միության Նավթային քարերում։ 1975 թվականին ընդունվել է Բաքվի ֆիզկուլտուրայի ուսումնարան։ Ավարտելուց հետո նրան ուղարկել են Գորանբոյ ՝ աշխատելու քաղաքի թիվ 1 միջնակարգ դպրոցում։

Երբ սկսվել է Ղարաբաղյան պատերազմը, նա կամավորների խումբ է ստեղծել և մասնակցել մարտերին։

## Գործողություն
Մաշալլահ Աբդուլաևը ընտրվել է Հանրապետության Գերագույն խորհրդի պատգամավոր։ 1992 թվականին Մ.Աբդուլլաևը նշանակվել է Պաշտպանության նախարարությանը կից բրիգադի հրամանատարի տեղակալ։ Այս բրիգադը վերահսկում էր Թարթարը, Գորանբոյը և Եվլախը։ 1992 թվականին Մ.Աբդուլլաևը ստացել է մայորի կոչում։ 1992-1993 թվականներին նա աշխատել է որպես Գորանբոյի շրջանի գործադիր իշխանության ղեկավար։

Նա ԱՀ պատերազմի, աշխատանքի և զինված ուժերի վետերանների խորհրդի Գորանբոյի տարածաշրջանային մասնաճյուղի նախագահն է։

Ադրբեջանի Հանրապետության Նախագահի 1992 թվականի հունիսի 23-ի թիվ 6 հրամանագրով նրան շնորհվել է «Ադրբեջանի ազգային հերոսի» կոչում։

## Ծանոթագրություններ

## Աղբյուրներ
* Zeynalov R. Abdullayev Maşallah Babakişi oğlu: (1950)//Zeynalov R. Azərbaycanın Milli Qəhrəmanları.- B., 1996.-S.120.
* Ənsər B. Müəllim, komandir, qəhrəman //Ənsər B. Ağrıdağlı qəhrəmanlar.- B., 2004.- S.38-40.
* Aslan Q. El yolunda yanan ürək //Aslan Q. Goranboy qartalları.- B., 1994.- S.8.
The Next Episode

«**The Next Episode**», ամերիկացի ռեփեր Dr. Dre-ի սինգլը, որը թողարկվել է 2000 թվականի հուլիսի 4-ին։ Սա նրա երկրորդ՝ «2001» ստուդիական ալբոմի երրորդ սինգլն է։ Ալբոմը թողարկվել է 1999 թվականին։ Երգի ձայնագրությանը մասնակցել են նաև Սնուփ Դոգը, Nate Dogg-ը և Kurupt-ը։ Երբեմն երգը սխալմամբ անվանում են «*Smoke Weed Everyday*», քանի որ Natte Dogg-ը երգի վերջում ասում է «Smoke Weed Everyday»։

Billboard Hot 100 շքերթում երգը զբաղեցրել է 23-րդ հորիզոնականը։

## Նախապատմություն
Dr.Dre-ի հատվածը գրել է ռեփեր Hittman’-ը։ Երգի ընթացքում մի քանի հղում է տրվում Թուփաք Շակուրի «California Love» երգին։ Երգի շապիկի վրա սկզբում գրված էր «**Tha** Next Episode»։ Երգն ուներ նաև ուրիշ բիթ և ուրիշ տեքստ։ Երգի բնօրինակ տարբերակը տևում էր 4:36 րոպե, և այնտեղ հաճախ էր հիշատակվում Dr.Dre-ի «Nuthin’ But a “G” Thang» երգը։ Երգի ռադիո տարբերակը զգալիորեն փոփոխվել է, և երգի շատ տողեր վերաձայնագրվել են։

## Սեմփլներ
* «The Next Episode»-ի համար գլխավոր սեմփլ դարձավ Դեվիդ Մաքկալլումի «The Edge» սեմփլը։
* «City High» տրիոյի «What Would You Do» երգում առկա է «The Next Episode»-ից սեմփլներ։

## Ռեմիքսներ
* Երգի հիման վրա նույն անվամբ ռեմիքս է արել Սնուփ Դոգը, և Lil' Mo-ն հայտնվել է DJ Felli Fel Featuring Snoop Dogg - The Heavy Hitters միքսթեյփում, որը թողարկվել է 2002 թվականին։
* Guns N' Roses խմբի «Paradise City» երգում կա «The Next Episode»-ից ռեմիքս, որը պաշտոնական չէ։
* Dr. Dre, Նեյթ Դոգի և Սնուփ Դոգի «TNE 2006» անվանբ ռեմիքսը հնչում էր ռադիոյով 2006 թվականին։
* Joe Budden-ը ռեփ էր կարդում «The Next Episode» բիթի տակ DJ Green Lantern-ի և Charles Hamilton-ի հետ Sirius Satellite Radio-ում ելույթի ժամանակ։
* «The prizefighter remix»-ը թողարկվել է DMX-ի և Nas-ի հետ 2000 թվականին։
* Արաբերեն տարբերակը հայտնվել է «Դիկտատոր» ֆիլմում՝ Aiwa-ի, Mr Tibbz-ի և դերասան Սաշա Նոեմ Բարոն Քոենի կատարմամբ։

## Ստեղծագործությունների ցանկ
* **UK CD single #1**
# «The Next Episode» (LP տարբերակ) - 2:42
# «Bad Guys Always Die» (Eminem-ի հետ) - 4:38
# «The Next Episode» (Instrumental) - 2:43
# «The Next Episode» (Music Video)

* **UK CD single #2**
# «The Next Episode» (LP տարբերակ) - 2:42
# «Fuck You» - 3:25
# «Bang Bang» (Instrumental) - 3:42
# «Forgot About Dre» (Instrumental) - 3:54
# «Forgot About Dre» (Music Video)

* **12"**
# «The Next Episode» (LP տարբերակ) - 2:42
# «Bad Guys Always Die» (Eminem-ի հետ) - 4:38
# «Bang Bang» (Hittman-ի հետ) - 3:42

## Հիթ-շքերթներ

### Տարեվերջյան շքերթներ

### Հավաստագրում

## Ձայնագրման մասնակիցներ
* Ձայնագրող՝ Sierra Sonics, Encore Studios
* Ինժեներ՝ Richard «Segal» Huredia
* Ինժեների օգնական՝ Tom Gordon, Michelle Lynn Forbes, Dave Tenhouten
* Բեք վոկալ՝ Kurupt
* Բաս՝ Preston Crump
* Կիթառ՝ Sean Cruse
* Ստեղնաշարային գործիքներ՝ Camara Kambon
* Կատարում՝ Սնուփ Դոգ, Kurupt, Dr. Dre
* Վոկալ՝ Nate Dogg
* Ռեժիսոր՝ Paul Hunter
* Տեքստի հեղինականեր՝ Ms Roq, Hittman, Սնուփ Դոգ, Nate Dogg, David McCallum

## Ծանոթագրություններ

Կատեգորիա:2000 սինգլներ
Կատեգորիա:Երաժշտական մեմեր
Կատեգորիա:Երգեր այբբենական կարգով
Կատեգորիա:Համացանցային մեմեր
Խոլարղոս

**Խոլարղոս** (), քաղաք Հունաստանում` Աթենքի արևելյան արվարձանում։ Գտնվում է ծովի մակարդակից 210 մետր բարձրության վրա, Աթենքի դաշտում, Իմիտոսի լանջին, Աթենքի կենտրոնից՝ Օմոնիայի հրապարակից 7 կիլոմետր արևելք։ Հյուսիսային Աթենք պերիֆերիկ միավորի Ատտիկա պերիֆերիայի Պապագոս-Խոլարղոս համայնքի վարչական կենտրոնն է։ 2011 թվականի մարդահամարի տվյալներով բնակչության թիվը կազմել է 30 840։ Տարածքը 3,95 քառակուսի կիլոմետր է։

Քաղաքը սպասարկում է Աթենքի «Խոլարղոս» մետրոյի կայարանը։ Քաղաքի հյուսիս-արևմտյան ծայրամասում անցնում է Մեսոյոն պողոտան, հարավ-արևելյան կողմում՝ 64 ավտոմայրուղին։

## Պատմություն
Ներկայիս Խոլարղոսի տարածքում գտնվում էր մեկ այլ դեմ՝ Ֆլիան, որը պատկանում էր Կեկրոպիդա ֆիլիին։ Իմիտոսի ստորոտում գտնվող հնագիտական գտածոները վկայում են վաղ էլլադական, դասական և հելլենիստական ժամանակաշրջանում բնակավայրի գոյության մասին։ Կան գտածոներ, որոնք սկիզբ են առնում հռոմեական, բյուզանդական և ուշ բյուզանդական ժամանակներից։ Օսմանյան իշխանության շրջանում այդ տարածքը բնակեցված չէր։

1933 թվականին ստեղծվել է Խոլարղոսի համակեցությունը (), իսկ 1963 թվականին () ստեղծվել է համայնքը։ Քաղաքն անվանակոչվել է հին դեմ Խոլարղոսի անունով՝ Պերիկլեսի ծննդավայր Ակամանտիդայի ատիկայի ֆիլեում։

Քաղաքն աճել է 1950-1960-ական թվականներին քաղաքի կենտրոնից աթենացիների զանգվածային շինարարության և վերաբնակեցման, ինչպես նաև հարևան Պապագոս արվարձանի հիմնադրման շնորհիվ՝ Հունաստանի զինված ուժերի սպաներին բնակարաններով ապահովելու համար։ Հետագա աճը կապված է Այիա Պարասկևի և Խալանդրիոն հյուսիսային արվարձանների աճի, ինչպես նաև Հյուսիսային Աթենքի ձևավորման շրջանի հետ։

2004 թվականի Ամառային օլիմպիական խաղերի ժամանակ Խոլարղոսից արևելք կառուցվել է 64 ավտոմայրուղի Իմիտոսի երկայնքով, ինչպես նաև Խոլարղոսից դեպի հյուսիս գտնվող «Ատիկի Օդոս» ավտոմայրուղին, որը կապում է Պիրեյոս-Աթենք-Սալոնիկ-Էվզոնի ավտոմայրուղին։

2004 թվականի հունիսի 17-ին նախագահ Կոնստանտինոս Ստեֆանոպուլոսը բացել է Պերիկլեսի արձանը՝ քանդակագործ Գեորգիոս Կալակալլասի աշխատանքը։

## Բնակչություն

## Պատկերասրահ

Պատկեր:Attica 06-13 Hills of Hymettus 18 view.jpg|Շրջանային Իմիտոս
Պատկեր:Dimotiko-cholargos.jpg|Խոլարղոսի մունիցիպալ մարզադաշտ
Պատկեր:Mnimeio-cholargou.jpg|Խոլարղոսի հուշարձան
Պատկեր:Cholargos-spitia.jpg|Խոլարղոսի տներ
Պատկեր:Alsos-xolargou.jpg|Խոլարղոսի պուրակ


## Ծանոթագրություններ

Կատեգորիա:1933 թվականին հիմնադրված բնակավայրեր
Կատեգորիա:Հունաստանի քաղաքներ
Արագուայա

**Արագուայա** (), գետ Բրազիլիայում, Տոկանտինս գետի ձախ վտակներից (Ամազոնի համակարգ)։ Երկարությանը 2630 կմ է։

Սկիզբ է առնում Բրազիլական բարձրավանդակի հվ–արմ. եզրից և հոսում դեպի հս.։ Ստորին հոսանքում բաժանվում է 2 բազուկի՝ առաջացնելով աշխարհի ամենամեծ գետային կղզին՝ Բանանալը (երկարությունը՝ ավելի քան 300 կմ, լայնությունը՝ 75 կմ)։ Վարարումը՝ նոյեմբերից մարտ։ Միջին հոսանքում մոտ 1300 կմ նավարկելի է, ստորին մասում՝ սահանքավոր (Մարտիրիուս սահանք)։

Կատեգորիա:Բրազիլիայի գետեր
Greatest Hits (ալբոմ, Թուփաք Շակուր)

***Greatest Hits***, Թուփաք Շակուրի լավագույն երգերի առաջին պաշտոնական հավաքածուն, որը թողարկվել է 1998 թվականին։ Բացի նախկինում թողարկված հիթերից, ալբոմն ունի չորս բոլորովին նոր, նախկինում անհայտ երգեր՝ «God Bless the Dead», «Unconditional Love», «Troublesome '96» և «Changes»։ Մինչև 2011 թվականը Billboard 200 հիթ-շքերթում ալբոմը հասնում էր 3-րդ հորիզոնականին և 9 պլատինե թողարկումների։ 2011 թվականին RIAA-ի վարկանիշում ստացել է վաճառքի ադամանդե կարգավիճակ՝ անցնելով 10 միլիոն օրինակի վաճառքը։

«God Bless the Dead» երգը, որը ձայնագրվել է 1994 թվականին Թուփաքի և Սթրեթչի մասնակցությամբ (Live Squad-ից Stretch), նվիրված է Biggy Smallz ռեփերին (չշփոթել The Notorious B.I.G.-ի հետ)։

## Ստեղծագործությունների ցանկ
* **Սկավառակ 1.**
# «Keep Ya Head Up»
# «2 of Amerikaz Most Wanted»
# «Temptations»
# «God Bless the Dead»
# «Hail Mary»
# «Me Against the World»
# «How Do U Want It»
# «So Many Tears»
# «Unconditional Love»
# «Trapped»
# «Life Goes On»
# «Hit ’em Up»

* **Սկավառակ 2.**
# «Troublesome ’96»
# «Brenda’s Got a Baby»
# «I Ain’t Mad at Cha»
# «I Get Around»
# «Changes»
# «California Love»
# «Picture Me Rollin’»
# «How Long Will They Mourn Me?»
# «Toss It Up»
# «Dear Mama»
# «All bout U»
# «To Live & Die in L.A.»
# «Heartz of Men»

## Դիրք հիթ-շքերթներում

## Ծանոթագրություններ

Կատեգորիա:1998 ալբոմներ
Կատեգորիա:Հետմահու ալբոմներ
IPod touch (7-րդ սերունդ)

մինի|աջից|Վարդագույն iPod touch
**iPod touch 7-րդ սերունդ**, Apple-ի շարժական մուլտիմեդիա նվագարկիչը։ iPod touch 7-ը սարքերի շարքում յոթերորդն է։ Թողարկվել է 2019 թվականի մայիսի 28-ին։ Այն iPod Touch շարքի առաջին (թեև փոքր) թարմացումն է գրեթե 5 տարվա արտադրության շրջանակներում։ Արտաքուստ նման է նախորդ մոդելին։

## Ծրագրային ապահովում
Նվագարկիչում նախնական տեղադրված է iOS 12.3 օպերացիոն համակարգ, բայց հնարավոր է թարմացնել մինչև 13.0 և այլ տարբերակներ։ Նախորդ սերնդի նվագարկիչը չի աջակցում մինչև iOS 13 թարմացում։ IOS-ի բոլոր ստանդարտ ծրագրերը տեղադրված են օպերացիոն համակարգում՝ բացառությամբ «Հեռախոս» ծրագրի, քանի որ նվագարկիչը չի աջակցում բջջային հաղորդակցությունները։

## Տեխնիկական բնութագիր
Նվագարկիչը շատ տարբեր չէ 2015 թվականի մոդելից, ամենամեծ փոփոխությունը պրոցեսորն է։ Այժմ iPod Touch-ում տեղադրված է Apple A10 պրոցեսոր և Apple M10 կոմպրեսոր (ինչպես iPhone 7-ում), սակայն դրա հաճախականությունը կրճատվել է 2.34 ԳՀց-ից մինչև 1.63 ԳՀց, իսկ միջուկների քանակը կրճատվել է մինչև երկու։ Սա առաջին iPod-ն է, որտեղ առավելագույնը կարող է լինել 256 ԳԲ հիշողություն, մինչ այդ «ռեկորդը» պատկանում էր iPod Classic-ին՝ 160 ԳԲ ներքին հիշողությամբ։

Տեսախցիկը չի փոխվել. հետևի 8 Մպ տեսախցիկը կարող է նկարահանել նաև 1080p ձևաչափով տեսանյութեր՝ վայրկյանում 30 կադր հաճախականությամբ, ինչպես նաև 720p-ում դանդաղեցված նկարահանումների ձևաչափով՝ վայրկյանում 120 կադր հաճախականությամբ։ Դիմացի 1,2 Մպ FaceTime տեսախցիկը կարող է նկարահանել նաև 720p ձևաչափով տեսանյութեր՝ վայրկյանում 30 կադր հաճախականությամբ։

## Գույներ
2019 թվականի դրությամբ հասանելի էին մոդելի հետևյալ գույները.
* «Մոխրագույն տիեզերք»
* Ոսկեգույն
* Արծաթագույն
* Վարդագույն
* Կապույտ
* Կարմիր (PRODUCT RED)

## Ծանոթագրություններ

## Արտաքին հղումներ
* Մոդելի էջը Apple-ի պաշտոնական կայքում

Կատեգորիա:Էփլ
Կատեգորիա:Շարժական մեդիա փլեյերներ
Նավապետ Հուկ (Դիսնեյ)

**Նավապետ Հուկ** (), Դիսնեյի 14-րդ լիամետրաժ մուլտֆիլմի՝ «Փիթեր Փեն»-ի գլխավոր անտագոնիստը։ Մուլտֆիլմը նկարահանվել է Ջեյմս Մ.Բարիի համանուն վեպի հիման վրա։

## Նկարագրություն
«Ջեյք և Նետլանդիայի ծովահենները» մուլտսերիալում Նավապետ Հուկը հանդես է գալիս որպես գլխավոր հերոսներ համարվող մի խումբ երեխաների հիմնական մրցակից։ Բայց ընդհանոիր առմամբ, Նավապետ Հուկը Փիթեր Փենի ոխերիմ թշնամին է, հաճախ դրսևորում է չափից շատ հիստերիա և վախկոտություն։ Նրա մականունը «Վոբլա» է, որը տրվել է Փիթեր Փենի կողմից։ Ի տարբերություն գրքի՝ մուլտֆիլմում կեռը նրա ոչ թե աջ ձեռքին է, այլ ձախ։ Ունի ծովահենների մեծ թիմ։ Բնօրինակ ֆիլմում նրան հնչյունավորել է դերասան Հանս Կոնրիդը։ Ներկայումս նրա հնչյունավորմամբ զբաղվում է դերասան Քորի Բերթոնը։

## Կերպարի ստեղծում
Նավապետ Հուկի անիմացիան ստեղծել է Դիսնեյ ընկերության անիմատոր Ֆրենկ Թոմասի կողմից։

### Հնչյունավորում
Նավապետ Հուկի դերի համար ընտրվել է դերասան Հանս Կոնրիդը, որը դարձել է նաև կերպարի նախատիպը։

### Մի անգամ հեքիաթում
Նավապետ Հուկը հանդես է եկել ԱՄՆ-ում հայտնի «Մի անգամ հեքիաթում» սերիալում։ Երկրորդ եթերաշրջանից սկսած՝ սերիալի գլխավոր դերերից մեկն է։

## Ծանոթագրություններ

## Գրականություն
* 

Կատեգորիա:Կերպարներ այբբենական կարգով
Կատեգորիա:Հորինված ինքնասպաններ
Կատեգորիա:Փիթեր Պենի մասին պատմությունների կերպարներ
Ալի Մուստաֆաև

**Ալի Մուստաֆա օկլի Մուստաֆաև** (, ), ադրբեջանցի հեռուստալրագրող, հրապարակախոս, բանաստեղծ, Ադրբեջանի լրագրողների միության անդամ, ԱՀ վաստակավոր լրագրող, Ադրբեջանի ազգային հերոս, Ղարաբաղյան պատերազմի նահատակ։

## Կենսագրություն
Ալի Մուստաֆաևը ծնվել է 1952 թվականի ապրիլի 14- ին Գազախի շրջանի Գազախբեյլի գյուղում `բանվորական ընտանիքում։ 1969 թվականին ավարտել է գյուղի դպրոցը և ծառայել բանակում։ 1971 -1976 թվականներին մա աշխատել է Բաքվի էլեկտրատեխնիկական գործարանում։ 1981 թվականին նա ավարտել է Ադրբեջանի պետական համալսարանի լրագրության ֆակուլտետը։

### Լրագրողական գործունեություն
Իր գրական և գեղարվեստական գործունեությունը նա սկսել է Ադրբեջանի Հեռուստատեսության և ռադիոյի հեռարձակման պետական կոմիտեում։ Պարբերաբար տպագրվում էին նրա քնարական բանաստեղծություններն ու հրապարակախոսական գրությունները։ Ալի Մուստաֆաևը «Օրվա էկրան» ծրագրի առաջատար աշխատակիցներից էր։ Նա նկարահանում էր 1990-ի հունվարի 20 - ին Բաքվի նեղ փողոցներում մարդկանց վրա թիրախավորող խորհրդային բանակը։

### Մասնակցություն ղարաբաղյան պատերազմին
1989-1990 թվականներին եղել է Մոսկվայում Ադրբեջանի Հանրապետության Գերագույն ժողովի խորհրդարանական թղթակից։

Նա սպանվել է 1991 թվականի նոյեմբերի 20 - ին Մարտունու շրջանի Բերդաշեն գյուղի մոտ ՝ Աղդամի շրջանի Մարզիլի գյուղում, կրակոցված ադրբեջանական ռազմական ուղղաթիռում։ Ըստ հաշվարկների՝ Բերդաշենի վրայով երեք հարյուր մետր բարձրության վրա թռչող MI-8 N72 ուղղաթիռը խոցվել է 1991 թվականի նոյեմբերի 20-ին, ժամը 14:42-ին:

### Անձնական կյանք
Ալի Մուստաֆաևն ամուսնացավ Լալա Մուստաֆաևայի հետ։ Նա երեք երեխա ունի։

Նրա անունն են կրում Բաքվի Նարիմանովի շրջանի թիվ 202 միջնակարգ դպրոցը և փողոցը։

## Պարգևներ
Նա պարգևատրվել է «Տարվա լավագույն լրագրող» կոչում, 1991 թվականին կատարած աշխատանքների համար։

Ալի Մուստաֆաևը հետմահու շնորհվել է «Ադրբեջանի ազգային հերոսի» կոչում ՝ Ադրբեջանի Հանրապետության Նախագահի 1992 թվականի նոյեմբերի 6-ի թիվ 294 հրամանագրով։

## Ծանոթագրություններ

Կատեգորիա:20-րդ դարի լրագրողներ
Յան Գոնսալես (դերասան)

**Յան Գոնսալես** (, ), ֆրանսիացի դերասան, կինոռեժիսոր, սցենարիստ, պրադյուսեր։

## Կենսագրություն
Ծնվել է 1977 թվականի մարտի 2-ին Նիցցայում։

Երկու տարի բանասիրություն է ուսումնասիրել Նիցայի համալսարանում, ապա կինոյի արվեստ է յուրացրել Փարիզում։ Իր կարիերան սկսել է որպես լրագրող։

2006-2012 թվականներին նկարահանել է 6 կարճամետրաժ ֆիլմ (դրանցից առաջինը «By the Kiss»-ն է, որը 2006 թվականին ցուցադրվել է Կաննի կինոփառատոնում՝ «Ռեժիսորի կիսամյակում»), նրա առաջին լիամետրաժ «Les Rencontres d’après minuit» («Հանդիպումներ կեսգիշերից հետո») ժապավենը ներկայացվել է Կաննի 2013 կինոփառատոնի «Քննադատների շաբաթին»։

«Հանդիպումներ կեսգիշերից հետո» ֆիլմի երաժշտությունը ձայնագրել է M83 խումբը, որը ղեկավարում է Գոնսալեսի հարազատ եղբայրը՝ Էնթոնին։

2008-2009 թվականներին գրել է «Écrire pour un chanteur» («Գրել մեկ երգչի համար») սերիալի մի քանի էպիզոդների սցենարը։

Գոնսալեսի երկրորդ՝ «Դանակ սրտում», լիամետրաժ ֆիլմը ընտրվել է Կաննի կինոփառատոնի հիմնական մրցույթում։

## Ֆիլմագրություն
* 2006՝ Համբույրով / *By the Kiss* (կարճամետրաժ)
* 2007՝ Անտրակտ / *Entracte* (կարճամետրաժ)
* 2008՝ Թոռնիկներ, ես ձեզ ատում եմ / *Je vous hais petites filles* (կարճամետրաժ)
* 2009՝ Սև աստղեր (Երեք երկնային մարմին) / *Les Astres Noirs* (*Three Celestial Bodies*) (կարճամետրաժ)
* 2012՝ Մենք այլևս մենակ չենք լինի / *Nous ne serons plus jamais seuls* (կարճամետրաժ)
* 2012՝ Իմ երազանքի երկիրը / *Land of my dreams* (կարճամետրաժ)
* 2013՝ Հանդիպում կեսգիշերից հետո/ *[[:fr:Les Rencontres d'après minuit]]*
* 2017՝ Կղզիներ / *[[:fr:Les Îles (film, 2017)|Les Îles]]* (կարճամետրաժ)
* 2018՝ Դանակ սրտում / *[[:fr:Un couteau dans le cœur]]*

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Ռոբինզոն Կրուզո (ֆիլմ, 1997)

**«Ռոբինզոն Կրուզո»** (), 1997 թվականի ամերիկյան արկածային գեղարվեստական ֆիլմ, որը նկարահանել են ռեժիսորներ Ռոդ Հարդին  և Ջորջ Տ. Միլլերը  Դանիել Դեֆոյի համանուն վեպի հիման վրա։

Ֆիլմի պրեմիերան կայացել է 1997 թվականի հունիսի 12-ին Սինգապուրում։

## Սյուժե
Դանիել Դեֆոյին մոտենում է մի մարդ, որը փրկվել է Մահվան կղզու մոտ տեղի ունեցած նավաբեկությունից հետո։ Այցելուի անունը Ռոբինզոն Կրուզո է։ Կրուզոն Բրիտանական նավի վրա հայտնվել է այն բանից հետո, երբ մենամարտում սպանել է իր ընկերոջը, որը սիրահարված է Մերի Մաքգրեգորին։ Նավարկության  ժամանակ նավը ընկնում է փոթորկի մեջ, որի հետևանքով այն կործանվում է։ Ռոբինզոնը աղետից հետո ողջ մնացած միակ մարդն է, ընկնում է Մահվան անմարդաբնակ կղզի, ուր պարբերաբար այցելում են կաննիբալները՝ կատարելու համար իրենց սարսափելի ծեսերը։ Կրուզոն պայքարում է գոյատևման համար։ Փարթամ արևադարձային բնությունը նրան հնարավորություն է տալիս գոյատևել, իսկ անմարդաբնակ կղզում նրան ընկերանում է իր փրկած վայրնին, որին նա անվանել է Ուրբաթ։

## Դերերում
* Փիրս Բրոսնան - Ռոբինզո Կրուզո
* Վիլյամ Տակակու - Ուրբաթ
* Փոլլի Ուոքեր - Մերի Մաքգրեգոր
* Իեն Հարթ - Դանիել Դեֆո
* Ջեյմս Ֆրեյն - Ռոբերտ, Դանիել Դեֆոյի հրատարակիչ
* Դեմիեն Լյուիս - Պատրիկ Քոննոր
* Շոն Բրոսնան - նավի փոքրավոր
* Լիզեթ Էնթոնի - տիկին Կրուզո
* Ջիմ Քլարկ - ստրկավաճառների նավի նավապետ
* Բեն Ռոբերտսոն - Ջեյմս, Պատրիկ Քոնորի եղբայրը
* Մարտին Գրեյս - կապիտան Բրագա

Ֆիլմի հիմնական կադրերը նկարահանվել են Պապուա Նոր Գվինեայում։

## Արձագանքներ
Սահմանափակ թողարկման պատճառով ֆիլմը լայն քննադատական ուշադրության չի արժանացել և մեծ հասույթ չի ունեցել։ Filmcritic.com կայքից Քրիստոֆեր Նուլը պարզապես մերժել է ֆիլմը որպես «ծիծաղելի»։

## Ծանոթագրություններ

## Արտաքին հղումներ
* Crusoe

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Miramax ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում 18-րդ դարում
Ջորջիանա Մոլոյ

**Ջորջիանա Մոլոյ**, ի ծնե՝ **Քենեդի** (, ), սիրողական բուսաբան, բույսեր հավաքող։

## Կենսագրություն
Ջորջիանա Քենեդին ծնվել է 1805 թվականի մայիսի 23-ին Կարլայլում՝ Քեմբերլենդ կոմսությունում։ Ընտանիքում կար հինգ երեխա։ Ջորջիանան այդ ժամանակվա աղջիկներին համար բնորոշ կրթություն է ստացել․ նա գաղափար ուներ գրականությունից, զբաղվում էր երաժշտությամբ, կարող էր նկարել, ասեղնագործել։ Բուսաբանություն չի սովորել, բայց սիրում էր բույսերը։

1829 թվականին Ջորջիանան ամուսնացել է կապիտան Ջոն Մոլոյի հետ, որը Օքսֆորդի համալսարանի շրջանավարտ էր և նապոլեոնյան պատերազմների վետերան, 24 տարի մեծ էր աղջկանից։ Ամուսնության կնքումից հետո ամուսնական զույգը արտագաղթել է Ավստրալիա, որտեղ Մալոյը պատրաստվում էր նոր կյանք սկսել որպես ֆերմեր։ Նրանք հաստատվել են Օգաստում՝ Բլեքվուդ գետի ակունքի մոտ։ Հաջորդող հինգ տարիների ընթացքում Ջորջիանան լույս աշխարհ է բերել 5 երեխա։ Տեղացիների կյանքի պայմանները ծանր էին․ Ջորջիանայի ավագ դուստրը մահացել է ծննդաբերության ժամանակ, տղաներից մեկը՝ մեկ տարի վեց ամսական հասակում։

thumb|left|110px|''Boronia molloyae''՝ բույսի տեսակ անվանված Ջորջիանա Մոլոյի պատվին

Ջորջիանայի համար որպես սրտի մխիթարանք էր ծառայում նրա հին սիրած զբաղմունքը՝ ծաղիկների աճեցումը։ Նա իր հետ բերել էր եվրոպական բույսերի սերմեր, բայց շուտով սկսել է հետաքրքրվել տեղի բուսկան աշխարհի ուսումնասիրությամբ։ 1836 թվականին նրան գրել է բրիտանացի սիրողական բուսաբան Ջեյմս Մենգլսը, որը նրան խնդրել է իրեն ուղարկել ավստարլական բույսերի սերմեր։ Ջորջիանան հավաքել և ուղարկել է սերմեր և չորացված նմուշներ․ չիմանալով բույսերի անունները՝ նա դրանց կցել է նմուշներ՝ մանրամասն նկարագրությամբ։ Այսպես սկսվել է նրա և Մենգլսի նամակագրությունը, որը ապահովել է նրան ուղեցույցներով և անհրաժեշտ նյութերով, իսկ Ջորջիանան ուղարկել է նրան սերմեր և չորացված բույսեր, որոնք Մենգելսը իր հերթին փոխանցում էր բուսաբաններին և բուսաբանական այգիներին։ Ջորջիանայի ուղարկած բույսերից շատերը մինչ այդ ծանոթ չին բրիտանացի բուսաբաններին, բացի այդ, նա շատ մանրամասնորեն և զգուշորեն էր փաթեթավորում ուղարկվող նմուշները, նաև կցում էր դրանց մանրամասն նկարագրությունները։

1836 թվականին Օգաստեի շատ բնակիչներ սկսում են լքել այն՝ որոնելով ապրելու համար առավել նպաստավոր վայրեր։ 1839 թվականին հեռանում են նաև Մալոյները՝ տեղափոխվելով հարյուրավոր կիլոմետրեր դեպի հյուսիս։ Ջորջիանան ծանր էր տանում Օգաստեում գտնվող իր առաջին այգու հետ բաժանումը, բայց շուտով ստեղծում է երկրորդը՝ հայտնի դառնալով շրջակայքում և գրավելով բուսաբանների ուշադրությունը։ Նրան այցելել են մասնավորապես Ջեյմս Դրամոնդը՝ իռլանդիայի բուսաբանական այգու տնօրենը և գերմանացի բուսաբան Լյուդվիգ Փրայսը՝ Արևմտյան Ավստրալիա իր բուսաբանական արշավի ժամանակ։ Նա Մոլոյների մոտ հյուրընկալել է մի ամիս՝ այդ ընթացքում հարստացնելով իր հավաքածուն։ Ջորջիանա Մոլոյի անունը իրենց աշխատություններում հիշատակել այդ ժամանակների շատ բուսաբաններ, այդ թվում՝ Ջորջ Բենտամը իր «*Flora Australiensis»-ում*։

Ջորջիանա Մոլոյը մահացել է 1843 թվականի ապրիլի 8-ին՝ վեցերորդ երեխայի ծնվելուց որոշ ժամանակ անց։ Նրա պատվին է կոչվել  բույսերի *Boronia molloyae տեսակը*։

## Ծանոթագրություններ

## Գրականություն
* 
* 
* 
* 

Կատեգորիա:Անգլիացի բուսաբաններ
Կատեգորիա:Բրիտանացի բուսաբաններ
Սիրիր նրանց բոլորին

«**Սիրիր նրանց բոլորին**» (), ռուսական դրամատիկ թրիլլեր, որը նկարահանել է ռեժիսոր  Մարիա Ագրանովիչը։ «Կինոտավր-2019» մրցութային ծրագրի մասնակից։ Ֆիլմի պրեմիերան Ռուսաստանում տեղի է ունեցել 2019 թվականի հոկտեմբերի 3-ին։

## Սյուժե
Ֆիլմը պատմում է մի աղջկա մասին, որը միաժամանակ  սիրուհի է, գերազանց դերասանուհի և ճարպիկ խաբեբա, որը միշտ ծրագիր ունի, ինչպես նաև դրանից ժամանակին հրաժարվելու կարողություն և ունակ է սիրելու բոլոր նրանց, ում հետ կապվում է։

## Դերերում

## Նկարահանման խումբ
* Սցենարի հեղինակ և ռեժիսոր՝ Մարիա Ագրանովիչ 
* Բեմադրող օպերատոր՝ Դմիտրի Կարնաչիկ  
* Բեմադրող նկարիչ՝ Յուլիա Չարանդաևա  
* Երաժշտություն՝ Race to Space
* Կոստյումների նկարիչ՝ Իրինա Միրոնովա
* Նկարիչներ՝ Սվետլանա Բարովա և Անաստասիա Վասինա  
*Մոնտաժի ռեժիսոր՝ Օլգա Գրինշպուն  
* Կոմպոզիտորներ՝ Վադիմ Մաևսկի և Ալեքսանդր Տուրկունով
* Հնչյունային ռեժիսոր՝ Աննա Բադիգովա 
* Հնչյունային ռեժիսոր նկարահանման հրապարակում՝ Վալերի Շոխին 
* Երկրորդ ռեժիսոր՝ Սերգեյ Միգովիչ  
*Քասթինգ-տնօրեն՝ Նատալյա Գնեուշևա
* Երկրորդ օպերատոր՝ Դմիտրի Կոբեց 
* Հնարքների բեմադրիչ՝ Վլադիմիր Կարպովիչ  
* Steadicam օպերատոր՝ Անդրեյ Պուխով, Անատոլի Սիմչենկո և Սերգեյ Ավդոնին
* Նկարահանման խմբի տնօրեն՝ Ալեքսեյ Պենկով 
* Լոքեյշն-մենեջերներ՝ Մաքսիմ Բրեդոկ, Մաքսիմ Կատկով 
* Հետարտադրության պրոդյուսեր՝ Միխայիլ Ցարկով
* Գործադիր պրոդյուսեր՝ Աննա Բոչկարյովա
* Պրադյուսերներ՝ Դմիտրի Դբուժինսկի, Սերգեյ Սելյանով
* Գեղարվեստական ղեկավար՝ Լեոնիդ Յարմոլնիկ

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2019 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Նկարչի կնոջ դիմանկարը

**«Նկարչի կնոջ դիմանկարը»** (), գեղարվեստական մելոդրամատիկ ֆիլմ, որը բեմադրվել է 1981 թվականին ռեժիսոր Ալեքսանդր Պանկրատովի կողմից՝ Յուրի Նագիբինի «Բերենդեյների անտառ» (1977) պատմվածքի մոտիվներով։

## Սյուժե
Նկարիչ Պավել Ալեքսեևիչը, որը ստեղծագործական ճգնաժամ է ապրում, իր կնոջ՝ Նինայի հետ արձակուրդն անցկացնում է քաղաքից դուրս գտնվող փոքրիկ պանսիոնատում։ Նրա համար դա հնարավորություն է՝ հավաքելու մտքերը և, վերջապես, երկար տարիներ հետո ստեղծելու նոր նկար։ Նինան, հանգստացողների սովորական կյանքին զուգահեռ, հաճախ իր օրերն անցկացնում է ընկերախմբի հետ, որոնց թվում հատկապես առանձնանում է նոր ծանոթը՝ ոմն Բորիսը, որը պանսիոնատի փոխտնօրենն է, ներկայանալի և էքսցենտրիկ տղամարդ։ Հենց այդ մարդու հետ հանդիպումն ամուսնուն և կնոջն ստիպում է մտածել իրենց անձնական կյանքի և այն մասին, թե ինչ դեր ունեն նրանք միմյանց կյանքում։

## Դերերում
* Վալենտինա Տելիչկինա – Նինա, մանկավարժական տեխնիկումի դասախոս
* Սերգեյ Շակուրով – Պավել Ալեքսեևիչ, նկարիչ, Նինայի ամուսինը
* Նիկիտա Միխալկով – Բորիս Պետրովիչ, պանսիոնատի փոխտնօրեն, Նինայի սիրեկանը
* Միխայիլ Սեմակով – Իվան («Մագելան»), պանսիոնատի աշխատող
* Վսեվոլոդ Շիլովսկի – Միտրոֆանիչ («Կոլումբոս»), պանսիոնատի տնտեսվար
* Օլեգ Գոլուբիցկի – Նիկոլայ Նիկիտենկո, Պավելի ընկերը
* Տատյանա Կոնյուխովա – Վարյա Նիկիտենկո, Նիկոլայի կինը
* Եկատերինա Սուխանովա – Լենա, աղջիկ պանսիոնատում 
* Օլգա Գոբզևա – Ասյա, Նինայի ընկերուհին
* Վիկտոր Ուրալսկի – Վիկտոր Եգորի Սերգունով, Պավելի ուսուցիչը
* Կլարա Բելովա – Կլավդիա Սերգունովա, Վիկտորի կինը
* Օլեգ Ֆեոդորով – լրագրող վերնիսաժում
* Կիրիլ Ստոլյարով – Նիկոլայ Պետրովիչ, Պավելի ընկերը վերնիսաժում
* Լեոնիդ Տրուտնև – ամառանոցի հարևան

## Նկարահանող խումբ
* Սցենարի հեղինակ՝ Նատալյա Ռյազանցևա
* Բեմադրող ռեժիսոր՝ Ալեքսանդր Պանկրատով
* Բեմադրող օպերատոր՝ Օլեգ Մարտինով
* Բեմադրող նկարիչ՝ Վիկտոր Յուշին
* Կոմպոզիտոր՝ Եվգենի Դոգա

## Մրցանակներ
* Կառլովի Վարիի միջազգային կինոփառատոնի մրցանակ՝ նորամուտների շարքում
* Մրցանակ՝ բեմադրող նկարչի լավագույն աշխատանքի համար — Վիկտոր Յուշին
* Մրցանակ կնոջ գլխավոր դերի լավագույն կատարման համար Վալենտինա Տելիչկինային «Մոսֆիլմ-82» կինոստուդիայի երիտասարդ կինեմատոգրաֆիստների կինոփառատոնում։

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:1980-ականների խորհրդային ֆիլմեր
Իսկ առավոտյան նրանք արթնացան

**«Իսկ առավոտյան նրանք արթնացան»** (), ռուսական կինոֆիլմ, որը նկարահանվել է 2003 թվականին Վասիլի Շուկշինի «Իսկ առավոտյան նրանք արթնացան» անավարտ պատմվածքի և նրա երեք պատմվածքների՝ «վիրավորանք» (), «Ночью в бойлерной», «Привет Сивому!» հիման վրա։ Ալեքսանդր Ֆատյուշինի վերջին դերը կինոյում։

## Սյուժե
Ֆիլմի ութ հերոսներն առավոտյան արթնանում են սթափարանում։ Նրանցից յուրաքանչյուրը հիշում է, թե ինչպես է ինքը հայտնվել այնտեղ։ Ֆիլմը բաղկացած է նախորդ օրվա մասին հերոսների ութ պատմություններից։ Պատմությունները տարբեր են, քանի որ նրանք տարբեր տարիքի, մասնագիտությունների և սոցիալական շերտերի ներկայացուցիչներ են՝ տրակտորիստից մինչև պրոֆեսոր։ Համապատասխանաբար բազմազան են և՛ այնտեղ հայտնվելու պատճառները, և՛ ալկոհոլային խմիչքներ, որոնք օգտագործել են հերոսները։

## Դերերում

## Նկարահանման խումբ
* Սցենարի հեղինակներ՝  Սերգեյ Նիկոնենկո, Յուրի Բերդնիկով, ըստ Վասիլի Շուկշինի ստեղծագործությունների
* Ռեժիսոր՝ Սերգեյ Նիկոնենկո
* Օպերատոր՝ Ալեքսանդր Պուշկին
* Նկարիչ՝ Դենիս Ցիմբալ
* Պրոդյուսեր՝ Յուրի Բերդնիկով

## Մրցանակներ և անվանակարգեր
* 2003 թվականի «Պատուհան դեպի Եվրոպա» կինոփառատոնի (Վիբորգ) ժյուրիի դիպլոմ – Սերգեյ Նիկոնենկո
* 2004 թվականին առաջադրվել է «Ոսկե արծիվ» մրցանակի երկրորդ պլանի տղամարդու լավագույն դերի համար — Սերգեյ Գարմաշ
* 2004 թվականին Գատչինայի «Գրականություն և կինո» կինոփառատոն – ժյուրիի հատուկ մրցանակ «Ռուսական հոգու գաղտնիքների իմաստավորման գործում շուկշինյան թեմային  հավատարմության համար» – Սերգեյ Նիկոնենկո

## Ծանոթագրություններ

## Արտաքին հղումներ
* «А поутру они проснулись» на сайте «Энциклопедия отечественного кино»

Կատեգորիա:2000-ականների ռուսերեն ֆիլմեր
Կատեգորիա:2003 ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Իրիս Ուեսթման

**Իրիս Ուեսթման** (, ), ամերիկացի ուսուցչուհի, գրադարանավարուհի, երկարակյաց կին, մահից առաջ հանդիսացել է ԱՄՆ-ի երկրորդ տարեց կենդանի անձը՝  Հեսթեր Ֆորդից առաջ։

## Կենսագրություն
Իրիսը ծնվել է 1905 թվականի օգոստոսի 28-ին ԱՄՆ-ի Հյուսիսային Դակոտա նահանգի Անետա քաղաքում՝ Նիկոլաս Ուեսթմանի և Մաթիլդա Էրիկսոնի ընտանիքում։ Իրիսը եղբայրների հետ մեծացել է ֆերմայում, ունեցել է նաև քույրեր, որոնք մահացել են, երբ Իրիսը եղել է փոքր։

1928 թվականին Իրիսն ավարտել է Հյուսիսային Դակոտայի համալսարանը, որից հետո դասավանդել է մի քանի գյուղական դպրոցներում, այնուհետև տեղափոխվել է Մինեսոտա նահանգի Ուերտինգթոն քաղաք։

1990 թվականին նա վերադարձել է Հյուսիսային Դակոտա և ապրել իր ֆերմայից մի փոքր հեռու։

106 տարեկան հասակում նա վայր է ընկել, ինչի արդյունքում ենթարկվել է ազդրի հոդի վիրահատության։ Դրանից հետո նա տեղափոխվել է ծերանոց։

Իրիսը երբեք ամուսնացած չի եղել։ 114 տարեկանում նա քայլում էր քայլակի հետ և համեմատաբար ուներ լավ առողջություն։  Նա լսում էր աուդիոգրքերը, որոնք փոխարինում էին  սովորականներին, քանի որ այլևս չէր կարողանում կարդալ դրանք։

Մահացել է  2021 թվականի հունվարի 3-ին։

## Տես նաև
*Աշխարհի երկարակյաց անձինք

## Ծանոթագրություններ

Կատեգորիա:Ամերիկացի երկարակյացներ
Կատեգորիա:Ամերիկացի ուսուցչուհիներ
Կատեգորիա:Բնօրինակում անաղբյուր հոդվածներ
Կատեգորիա:Գրադարանավարներ
Կատեգորիա:Ուսուցիչներ
Նիկոլայ Կորոտկով (նկարիչ)

**Նիկոլայ Նիկոլաևիչ Կորոտկով** (, ), խորհրդային և ռուս գծանկարիչ, մանկավարժ, Մ. Գրեկովի անվան ռազմական նկարիչների ստուդիայի նկարիչ (1997 թվականից)։ Ռուսաստանի գեղարվեստի ակադեմիայի թղթակից անդամ (2012)։ Ռուսաստանի Դաշնության ժողովրդական նկարիչ (2015)։

## Կենսագրություն
Նիկոլայ Կորոտկովը ծնվել է 1956 թվականին, Ղրղզական ԽՍՀ Ֆրունզե քաղաքում։ 1975 թվականին Ֆրունզեի արվեստի ուսումնարանն ավարտելուց հետո ընդունվել է Մոսկվայի Վ. Սուրիկովի անվան գեղարվեստի պետական ինստիտուտի գծանկարչության ֆակուլտետ (պրոֆեսոր, ԽՍՀՄ ժողովրդական նկարիչ Նիկոլայ Պոնոմարյովի արվեստանոց)։ 1978 թվականից ակտիվորեն մասնակցել է տարածաշրջանային, համառուսաստանյան, համամիութենական, ինչպես նաև արտասահմանյան և միջազգային ցուցահանդեսների։ 1981 թվականին՝ ինստիտուտն ավարտելուց հետո, ընդունվել է ԽՍՀՄ արվեստի ակադեմիայի գծանկարչության ստեղծագործական արվեստանոց՝ Օ. Գ. Վերեյսկու ղեկավարությամբ։ 1985 թվականին ընդունվել է ԽՍՀՄ նկարիչների միություն։ 1990-1997 թվականներին, ընդմիջումներով, Ռուսաստանի գեղարվեստի ակադեմիայի Մոսկվայի արվեստի լիցեյում դասավանդել է նկարչություն և գեղանկարչություն։ 1997 թվականից աշխատում է Մ. Բ. Գրեկովի անվան ռազմական նկարիչների ստուդիայում։ 2006-2008 թվականներին Արվեստի պետական մասնագիտացված ինստիտուտում ղեկավարել է գծանկարչական արվեստանոցը։ 2007 թվականից Մոսկվայի Վ. Սուրիկովի անվան արվեստի պետական ակադեմիական ինստիտուտի գծանկարչության ամբիոնի դոցենտ է։

Ամուսնացած է նկարչուհի Վերոնիկա Սուկոյանի հետ։

## Հիմնական ստեղծագործություններ
* «Մոսկվա» գծանկարչական շարք  (1984) 
* «Կոստրոմայի հողի վրա» գծանկարչական շարք (1987) 
* Պոլիպտիխ «Հին Ռուսիայի մեծ իշխանները» (1997) 
* «Լռության րոպե» տրիպտիխ (2005) 
* Պետրոս I-ի դիմանկարը (2007)

## Պարգևներ
* Պատվո շքանշան (2010) 
* Ռուսաստանի Դաշնության ժողովրդական նկարիչ (2015) 
* Ռուսաստանի Դաշնության վաստակավոր նկարիչ (2005) 
* Ռուսաստանի գեղարվեստի ակադեմիայի արծաթե մեդալ (2004) 
* Ռուսաստանի գեղարվեստի ակադեմիայի դիպլոմ (1991, 1997, 2019) 
* Երիտասարդության և ուսանողների XII երիտասարդական փառատոնի դիպլոմ (1985)

## Ծանոթագրություններ

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային մանկավարժներ
Կատեգորիա:Խորհրդային նկարիչներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս նկարիչներ
Կատեգորիա:Ռուսաստանի Դաշնության վաստակավոր նկարիչներ
Կատեգորիա:Ռուսաստանի գեղարվեստի ակադեմիայի պատվավոր անդամներ